Държавен вестник, бр. 42, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  42
Меморандум, се уреждат чрез консултации и 
преговори между Участниците.
Параграф 8
Спазване законите на страната-домакин
Личният състав на един от Участници­
те, пребиваващ на територията на другия 
Участник във връзка с изпълнението на този 
Меморандум, е задължен да спазва законите 
и разпоредбите на Участника-домакин и да се 
въздържа от всякакви дейности, несъвместими 
с духа на този Меморандум, и от каквато и да 
било политическа дейност на територията на 
Участника-домакин.
Параграф 9
Медицински въпроси
Приемащият Участник осигурява, при не­
обходимост, спешна медицинска и стоматоло­
гична помощ за членовете на делегацията и 
военнослужещите от Изпращащия участник в 
своите военномедицински заведения съгласно 
условията на националното законодателство 
на Участника-домакин. 
Параграф 10 
Изменения 
Този Меморандум може да бъде изменян по 
всяко време с писменото съгласие на двамата 
Участници. Такива изменения влизат в сила 
от датата на подписване от двамата Участници 
или от друга дата, която Участниците могат 
да определят.
Параграф 11
Заключителни разпоредби
1. Този Меморандум влиза в сила от датата 
на подписването му от двамата Участници.
2. Този Меморандум се сключва за срок 
от пет години с автоматично продължение на 
действието му за всеки следващ петгодишен 
период.
3. Действието на този Меморандум може 
да бъде прекратено от всеки един от Учас­
тниците след писмено уведомяване на другия 
Участник в срок от 6 месеца преди датата на 
прекратяване.
Този Меморандум е подписан в Сеул на 
14 май 2015 г. в два еднообразни екземпляра на 
български, корейски и английски език, всеки 
от които е с еднаква сила. В случай на проти­
воречия в тълкуването текстът на английски 
език има предимство.
За Министерството
За Министерството на
на отбраната на
националната отбрана
Република България:
на Република Корея:
Николай Ненчев,
Хан Мин-Ку,
министър на отбраната 
министър на 
на Република България
националната отбрана

на Република Корея
3724
МИНИСТЕРСТВО 
НА ЕНЕРГЕТИКАТА
Наредба за изменение и допълнение на Наред­
ба № 16-334 от 2007 г. за топлоснабдяването 
(обн., ДВ, бр. 34 от 2007 г.; попр., бр. 39 от 
2007 г.; изм., бр. 58 от 2007 г., бр. 45 от 2009 г. 
и бр. 94 и 99 от 2013 г.)
§ 1. В чл. 17, ал. 4, т. 3 накрая се добавя 
„съгласно показатели за качество на топлоснаб­
дяването, утвърдени от Комисията за енергийно 
и водно регулиране“.
§ 2. В чл. 34, ал. 2, изречение второ накрая 
се поставя запетая и се добавя „а при поисква­
не – на представител на етажната собственост“.
§ 3. В чл. 35, ал. 1 т. 2 и 3 се изменят така:
„2. контролни топломери за отопление, 
избрани и монтирани в абонатната станция 
преди присъединителните топлопроводи от 
топлопреносното предприятие за негова смет­
ка, които се поддържат и ремонтират от него;
3. контролни водомери за топла вода, из­
брани и монтирани в абонатната станция на 
присъединителните водопроводи за битово 
горещо водоснабдяване и на рециркулацията от 
топлопреносното предприятие за негова сметка, 
които се поддържат и ремонтират от него;“.
§ 4. В чл. 45 се създават ал. 3 и 4:
„(3) При наличие на техническа възможност 
топлопреносното предприятие осигурява достъп 
на лицето по чл. 139б, ал. 1 ЗЕ за изграждането 
на система за дистанционен отчет за снемане 
показанията от средствата за търговско из­
мерване на количеството топлинна енергия в 
абонатната станция и на показанията на общия 
водомер за битово горещо водоснабдяване, 
монтиран пред подгревателя за битово горещо 
водоснабдяване в абонатната станция.
(4) Топлопреносното предприятие е длъжно 
при писмено искане да предостави на лицето 
по чл. 139б, ал. 1 ЗЕ писмена информация за 
извършени замени, метрологични проверки и/
или ремонт на средствата за търговско измер­
ване, включително и общите водомери в або­
натните станции. При констатирано нарушение 
в правилното функциониране на абонатната 
станция лицето по чл. 139б, ал. 1 ЗЕ уведомява 
за това топлопреносното предприятие, което 
е длъжно да отстрани проблема в срок до пет 
работни дни.“
§ 5. В чл. 51 се правят следните изменения:
1. Алинея 1 се изменя така:
„(1) Средствата за търговско измерване на 
количеството топлинна енергия, по показанията 
на които се извършва продажба на топлинна 
енергия, се пускат на пазара и/или в действие 
по реда на Закона за измерванията и на Закона 
за техническите изисквания към продуктите.“
2. В ал. 2:
а) в основния текст думите „наредба, при­
ета по съответния законов ред“ се заменят